**Irene Junquera Martín,** nada en Madrid, o 14 de decembro de 1985, é unha xornalista deportiva e presentadora de televisión española.

Traxectoria
-----------

É licenciada en Xornalismo pola Universidade Complutense. Comezou a súa carreira profesional na redacción de deportes de Punto Radio no ano 2007 para unirse, un ano máis tarde, ao nacemento do programa *Punto Pelota* de Intereconomía TV. Colabora no xornal Mundo Deportivo e coa axencia *Dragoon Sportsbrands 2.0,* para a que presenta diversos eventos deportivos e publicitarios en Madrid.

O 15 de setembro de 2008 estréase *Punto Pelota* en Intereconomía TV, un programa de faladoiro deportivo emitido nos seus inicios de luns a xoves de 00:00 a 1:30 horas. Junquera formou parte do equipo de colaboradores do programa como "a voz do espectador", lendo as opinións en redes sociais.

Tras a súa polémica destitución de Intereconomía, Josep Pedrerol alcanzou un acordo con Atresmedia para emitir na canle Nitro un novo programa deportivo con todos os colaboradores e o mesmo formato de *Punto Pelota*. O programa *El Chiringuito de Jugones* estreouse o 6 de xaneiro de 2014.

Irene Junquera desenvolveu a función de "a voz do espectador" até o 18 de decembro de 2015, cando Pedrerol a propuxo como tertuliana, papel que iniciou o 6 de xaneiro de 2016. A súa substituta como "a voz do espectador" foi Laura Gadea que só un ano despois foi despedida e substituída por Sandra Díaz Arcas. En marzo de 2017 despediuse da audiencia do *Chiringuito* nun programa especial, tras case unha década ligada ao equipo do programa, terminando por abandonalo.

Desde abril de 2015 até marzo de 2017, Junquera colaborou no programa *Zapeando* da Sexta, presentado por Frank Blanco. Desde o 20 de setembro de 2016 até abril de 2017 presentou xunto a Frank Blanco o programa de radio *Vamos tarde*, en Europa FM. O 7 de xaneiro de 2016 fichou para o programa *Las Mañanas KISS* en Kiss FM, presentado tamén por Frank Blanco.

En marzo de 2017, Irene ficha por Mediaset España para co-presentar *All you need is love... o no* xunto a Risto Mejide en Telecinco. En febreiro de 2019 estrea xunto a Nacho García o programa de zapeo *Safari: a la caza da tele* en Factoría de Ficción.

Presentando *Alex*, co autor Luís García-Rey, en Bueu, acto da Libraría Miranda, xullo 2023
En setembro de 2019, entrou na casa de *Gran Hermano VIP* como concursante da sétima edición. Na Gala 7 foi expulsada co 76,2% dos votos.

Obra literaria
--------------

* *Todo el tiempo que nos queda* (2023). Planeta. 408 páxs. ISBN 978-84-08-27044-7.

Traballos
---------

### Programas de televisión

#### Presentadora

##### Entretemento

* *Adivina Quién* en Antena 3 (2007)
* *Campanadas Fin de Año* en LaSexta (2016-2017)
* *All you need is love... o no* en Telecinco (2017)
* *Safari: a la caza de la tele* en FDF (2019)

##### Deportes

* *Punto Pelota* en Intereconomía TV (2008–2013)
* *El chiringuito de Jugones* en Nitro / A Sexta / Neox / Mega (2014–2017)

#### Colaboradora

##### Entretemento

* *Guasabi* en Catro (2015)
* *Zapeando* na Sexta (2015-2017)
* *Superevivientes: El Debate* en Telecinco (2017)
* *Amigas y conocidas* na TVE1 (2018)
* *Está pasando* en Telemadrid (2019)

##### Deportes

* *Los lunes en Gol* en Gol (2017-2018)
* *El golazo de Gol* en Gol (2018-actualidade)
* *El Rondo* en Teledeporte (2019-actualidade)
* *El desmarque de Cautro* en Cuatro (2020-actualidade)

#### Celebrity

* *Ninja Warrior* (España) en Antena 3 (2017)
* *Adivina qué hago esta noche* en Catro (2019)
* *Niquelao*! en Netflix (2019)

#### Concursante

* *Gran Hermano VIP 7* en Telecinco (2019) - 5.ª expulsada
* E*l cazador* na TVE1 (2020)

### Programas de radio

* *No te cortes* en Los 40 Principales (2014–2015): colaboradora.
* *Las mañanas Kiss* en Kiss FM (2016): copresentadora
* *Vamos tarde* en Europa FM (2016-2017): copresentadora
* *Esto no es lo que era* en Podimo (2021-?): copresentadora
* *Marca Gaming Show* en Radio Marca (2021-?): colaboradora.
* *A Tribo* en Radio Marca (2021-?): colaboradora.

Notas
-----

1. ↑  "Irene Junquera". *IMDb* (en castelán). Consultado o 2023-07-24.
2. ↑  elEconomista.es (2016-05-01). "Frank Blanco ficha a Irene Junquera como copresentadora de 'Las mañanas Kiss'". *elEconomista.es* (en castelán). Consultado o 2023-07-24.
3. ↑  "Pedrerol sorprende a Irene Junquera y la convierte en tertuliana por sorpresa". *La Vanguardia* (en castelán). 2015-12-19. Consultado o 2023-07-24.
4. ↑  "¡Debuta Irene Junquera como nueva tertuliana de El Chiringuito!". *mega.atresmedia.com* (en castelán). 2018-02-12. Consultado o 2023-07-24.
5. ↑  "Diario Gol". *diariogol*.
6. ↑  "Todo el tiempo que nos queda - Irene Junquera". *Planetadelibros*. Consultado o 2023-07-24.

|  |  |
| --- | --- |
| Control de autoridades | 
* Wd: Q22327181
* WorldCat
* VIAF: 736149489079493810003
* IMDb: nm6405390
* TMDb: 1413274

 |